Document ID: /roh_data/filtered/Billingualer_Corpus_interleaved-de-rm.jsonl.gz/159

This is a text translated from German to Rumantsch Grischun.
Grundstück-Erwerb: Regierung genehmigt Ausländerquoten der Gemeinden

Für das Jahr 1999 ist dem Kanton Graubünden vom Bundesrat erneut ein Kontingent von 270 Bewilligungen für den Verkauf von Ferienwohnungen resp. Ferienhäusern an Personen im Ausland zugeteilt worden. Die Regierung hat die prozentualen Ausländerquoten der Gemeinden genehmigt.

Die Verteilung der 270 Ferienwohnungs-Bewilligungen auf die einzelnen Bündner Gemeinden erfolgt im Wesentlichen nach folgenden Kriterien:

- Grundstückverkäufe in wirtschaftlich schwach entwickelten Gemeinden und Regionen werden solchen in stark entwickelten Gemeinden und Regionen vorgezogen.

- Gesuchstellende mit Wohnsitz oder Sitz in Graubünden werden gegenüber ausserkantonalen Gesuchstellenden bevorzugt.

- Projekte, die zur Hauptsache mit einheimischen Unternehmen verwirklicht werden, sind privilegiert.

Für Härtefälle, Zweithand-Wohnungen, Anschlussbewilligungen und Vergleiche werden 40 Einzelbewilligungen freigehalten.

Die einzelnen Orte und ihre maximal gültigen prozentualen Ausländerquoten werden im kantonalen Amtsblatt publiziert.

Aus den Gemeinden

Gegenüber dem Bundesamt für Verkehr beantragt die Regierung, der Brämabüel & Jakobshorn AG die Konzession für eine Vierer-Sesselbahn von der Clavadeler Alp auf das Jatzhorn (Davos) zu erteilen.

Genehmigt werden das Gesetz über Kurtaxen und Tourismusförderungs-Abgaben des Touristischen Gemeindeverbands Surses sowie die Verfassungen von Clugin und Präz.

Für verschiedene Strassenbau-Projekte im Kanton werden Kredite im Gesamtbetrag von rund 4.5 Mio. Franken freigegeben.

Personelles

Thomas Villmar, geb. 1960, von Einbeck, Niedersachsen (Deutschland), wohnhaft in Felsberg, wird Oberarzt in der Psychiatrischen Klinik Beverin, Cazis. Er tritt seine Stelle Anfang Februar 1999 an.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 21.01.1999

Acquist da bains immobigliars: La regenza approva las quotas dals esters da las vischnancas

Per l'onn 1999 ha il cussegl federal concedì al chantun Grischun danovamain in contingent da 270 permissiuns per la vendita d'abitaziuns da vacanzas resp. chasas da vacanzas a persunas a l'exteriur. La regenza ha approvà las quotas procentualas dals esters da las vischnancas.

La repartiziun da las 270 permissiuns per abitaziuns da vacanzas sin las singulas vischnancas grischunas succeda principalmain tenor ils sequents criteris:

- La vendita da bains immobigliars en vischnancas e regiuns da svilup economic flaivel èn da preferir a venditas en vischnancas e regiuns da svilup economic ferm

- petents cun domicil u sedia en il Grischun vegnan preferids a petents d'ordaifer il chantun

- projects che vegnan realisads principalmain cun interpresas indigenas vegnan preferids.

Per cas da direzza, abitaziuns da segund maun, permissiuns da colliaziun e cumparaziuns vegnan tegnidas liber 40 permissiuns singulas.

Ils singuls lieus e lur quotas dals esters procentualas maximalmain valaivlas vegnan publitgadas en il fegl uffizial dal chantun.

Da las vischnancas

Envers l'uffizi federal da traffic propona la regenza da conceder a la Brämabüel & Jakobshorn SA la concessiun per ina sutgera da quatter persunas da l'alp Clavadel sin il Jatzhorn (Tavau).

Approvadas vegnan la lescha davart las taxas da cura e las taxas per promover il turissem da la corporaziun turistica Surses sco er las constituziuns da Clugén e Preaz.

Per differents projects da construcziun da vias en il chantun vegnan concedids credits en l'import total da var 4.5 milliuns francs.

Fatgs da persunal

Thomas Villmar, naschì 1960, da Einbeck, Niedersachsen (Germania), domicilià a Favugn, daventa medi superiur en la clinica psichiatrica Beverin, Cazas. El entra en plazza l'entschatta favrer 1999.

Chanzlia chantunala

Gremi: regenza

Funtauna: rg chanzlia chantunala dal Grischun

Data: 21.01.1999